ร้านพี่นิตย์ ขนมจีนเส้นสด เป็นร้านที่คอขนมจีนไม่ควรพลาดค่ะ ร้านนี้ทำเส้นขนมจีนเองด้วยนะ ^^ ขนมจีนที่นี่มีให้เลือกหลากหลายน้ำแกง ทั้งเขียวหวาน แกงไตปลา แกงเผ็ด น้ำยา น้ำพริก ชอบทานแกงอะไรก็สามารถไปสั่งที่ตรงหน้าหม้อได้เลย โดยที่ร้านนี้จะใช้ระบบสั่งปากเปล่า เจ้าของร้านจะเขียนใบรายการให้เอง ส่วนผักกับเครื่องดื่มก็สามารถบริการตัวเองได้เลยค่ะ ,, พูดถึงผักกันก่อนนะ ร้านนี้จัดวางผักแยกไว้เป็นถาดๆในตู้กระจกที่มีน้ำแข็งอยู่ด้วย ซึ่งดูสะอาดแล้วก็น่าทานมากค่ะ สามารถตักได้ไม่อั้น หากไม่พอก็เติมได้เรื่อยๆอีกด้วย ส่วนตัวขนมจีนทางร้านจะทำการจัดเป็นคำๆมาบนถาดเหล็กรองด้วยใบตองแล้วก็จะมีจานแยกสำหรับแต่ละคนไปเลย น้ำแกงขนมจีนก็จะมาเป็นถ้วยเล็กๆของใครของมันค่ะ ^^ วันนี้เลือกทานเป็นขนมจีนแกงเขียวหวานผสมแกงเผ็ด กับ แกงเขียวหวานธรรมดา แล้วก็มีไก่ทอด 4 ชิ้น ไข่ต้ม 2 ฟอง ,, ค่าใช้จ่าย 210 บาท ถือว่าโอเคเลยนะ อาหารอร่อยแกงไม่เผ็ดมากด้วย ที่ชอบอีกอย่างคือไก่ทอดค่ะ ทอดมาได้เค็มๆดีถูกใจมากๆๆ มีเพื่อนแนะนำเพื่อน มีแฟนแนะนำแฟนให้มาทานกันนะ